projecte-aina/catalan_government_crawling huggingface dataset:
En atorgar-se les autoritzacions a les quals es refereixen els articles 85 i 86 de la Llei del Sòl, s'explicitarà que la seva eficàcia resta condicionada al compliment del que estableix l'article 95, 2 i 3 de la Llei del Sòl, en relació amb l'apartat d) del número 1 del mateix precepte.
Per a aquests efectes, en l'expedient d'atorgament de l'autorització, a més a més dels extrems enunciats per l'article 44.2 del Reglament de Gestió, serà necessària la prèvia formació de la finca hipotecària de dimensió adequada o bé el compromís per a aquesta formació, l'acreditació de la qual serà imprescindible per l'eficàcia de l'autorització.
Atorgada l'autorització, amb aquestes condicions, es lliurarà d'ofici al Registre de la Propietat competent certificació acreditativa de l'acte d'atorgament, de les característiques generals de l'autorització i de què l'atorgament esgota l'aprofitament urbanístic de la finca hipotecària sobre la qual es concedeix.
Quant a la descripció de les finques, a les circumstàncies que ha de reunir la certificació o, si s'escau, la documentació complementària i la forma de practicar la nota, s'haurà d'aplicar el disposat a la legislació hipotecària.
- Les facultats regulades a l'article 187 de la Llei del Sòl podran ésser exercitades també per revisar els actes administratius pressumptes, per silenci administratiu, que s'haguessin pogut produir respecte de les obres previstes a l'article 185 del mateix cos normatiu, quan el contingut d'aquests actes constituís infracció urbanística manifesta i greu.
Els anuncis, els cartells, les tanques publicitàries i els fullets de propaganda d'urbanitzacions han d'indicar la data en què han estat aprovades definitivament per la Comissió Provincial d'Urbanisme o, si s'escau, per l'òrgan competent del Pla que legitimi l'actuació, i han de recordar que el Projecte autoritzat pot ésser consultat a l'Ajuntament o a la Comissió Provincial d'Urbanisme corresponent.
En un lloc preeminent de la urbanització s'ha d'afixar un cartell amb les dades fonamentals del Pla i la seva data d'aprovació.
La publicitat no pot portar cap indicació disconforme amb les prescripcions de l'acord d'aprovació definitiva del Pla o susceptible d'induir a error als adquiridors de parcel·les sobre les càrregues d'urbanització i condicions a les quals s'ha subjectat l'aprovació.
El contingut dels anuncis, cartells, tanques publicitàries i fullets de propaganda ha de ser objecte d'una comunicació prèvia a l'Ajuntament del municipi en el qual es troben situades les urbanitzacions, i això sens perjudici del que estableix la legislació específica.
L'infractor, sigui o no el propietari, estarà obligat a restaurar la realitat física alterada.
No serà aprovada definitivament cap urbanització sobre terrenys legalment aptes per ésser urbanitzats, que hagin estat subjectes d'aquest tipus d'infracció urbanística, fins que no sigui realitzada la corresponent repoblació forestal, segons el pla establert per l'òrgan competent.
Els funcionaris dels serveis hidràulics i de conservació de la natura han de denunciar les infraccions urbanístiques contra les disposicions relatives a la protecció urbanística dels espais boscosos.
- Constatat l'incompliment d'una de les resolucions a les quals fa referència l'article 35.d) d'aquest Reglament, l'òrgan que l'hagués adoptada, per si mateix o a proposta de l'instructor de l'expedient, el farà conèixer als tribunals de justícia, als efectes d'exigència de les responsabilitats d'ordre penal en què haguessin pogut incòrrer els infractors.
- Acordada la suspensió de les obres per l'autoritat competent, l'Alcalde o el President de la Corporació Metropolitana de Barcelona adoptarà les mesures necessàries per assegurar la total interrupció dels treballs i fins i tot podrà retirar, si es tracta d'obres que s'executen sense llicència, els materials preparats per ésser utilitzats a l'obra o la maquinària aprofitable quan l'interessat no ho hagués fet en el termini de les quaranta-vuit hores següents a la notificació de l'acord de suspensió i hi hagués risc d'incompliment del que s'havia ordenat.
Les despeses de transport i custòdia seran a càrrec de l'infractor.
Això amb independència de l'obligació del rescabalament dels danys i de la indemnització dels perjudicis a càrrec dels responsables i de les responsabilitats d'ordre penal en les quals haguessin pogut incórrer els infractors.
En cap cas l'Administració no pot deixar d'adoptar les mesures tendents a tornar a posar els béns afectats en l'estat anterior a la producció de la situació il·legal.
Als efectes de responsabilitat per les infraccions urbanístiques previstes en la legislació vigent, s'ha de considerar també com a promotor el propietari del sòl sobre o sota el qual s'efectua o ha estat efectuada la infracció, així com també el seu agent, gestor o impulsor.
Als efectes de la determinació dels beneficis econòmics derivats de les infraccions urbanístiques, es presumirà que cadascun dels esmentats hi participa en un 50 per cent, llevat que es demostri una altra proporció o bé d'altres partícips en la tramitació de l'expedient, i sens perjudici de la responsabilitat solidària dels infractors enfront de l'Administració Pública i dels possibles perjudicats.
La inspecció i les altres competències en matèria de protecció de la legalitat urbanística i la sanció de les infraccions comeses ha d'ésser exercida per l'Administració de la Generalitat, per les corporacions supramunicipals competents i pels òrgans de l'Administració local, en el marc de les competències respectives i d'acord amb la legislació vigent.
L'Alcalde exercirà la inspecció de les parcel·les, les obres i les instal·lacions del terme municipal per comprovar el compliment de les condicions exigibles.
Les corporacions locals mancades de mitjans tècnics i de gestió adequats per a la inspecció i la sanció poden sol·licitar a la Generalitat o a la corporació supramunicipal competent la cooperació per fer efectius els serveis municipals per mitjà de llurs òrgans corresponents.
Les sol·licituds de llicència de parcel·lació es presentaran amb un projecte, el qual haurà de constar dels documents següents:
a) La Memòria justificativa de la procedència, sobre la base de Pla General previ o de Pla Parcial, de les dimensions de les parcel·les o dels lots per a cada zona.
b) El Pla Parcel·lari a escala adequada que detalli tant les parcel·les divisibles com les indivisibles i indiqui l'emplaçament de zones verdes, d'espais lliures, de dotacions, d'equipaments de serveis i del sòl corresponent al 10 per 100 d'aprofitament mitjà del sector o dels polígons d'actuació del Pla, si s'escau.
Quan alguns dels punts exigits en els documents als que es refereix el número anterior consti en els instruments de planejament aprovats amb caràcter definitiu, la inclusió d'aquests punts podrà ésser substituïda per la certificació de l'òrgan competent de la qual resultin les necessàries indicacions, que amb aquesta finalitat acompanyarà el projecte de parcel·lació.
Les llicències de parcel·lació no es poden atorgar si abans no ha estat aprovat un Pla General o bé unes Normes Subsidiàries de Planejament i, si s'escau, el Pla Especial que els desenvolupi, quan la parcel·lació afecti sòl urbà, o sense la prèvia aprovació del Pla Parcial del sector corresponent en el cas de sòl urbanitzable o bé de sòl apte per ésser urbanitzat.
El procediment per atorgar les llicències de parcel·lació s'ajustarà a la legislació de Règim Local en el que no preveu aquest Reglament.
La competència per atorgar les llicències de parcel·lació correspon a l'Ajuntament, llevat dels supòsits previstos per la Llei del Sòl i la legislació de Règim Local.
En cap cas no es consideraran adquirides per silenci administratiu facultats en contra de les prescripcions de la Llei del Sòl, dels Plans, dels Projectes, dels Programes i de les Normes Complementàries i Subsidiàries de Planejament.
Tota Resolució que atorgui o bé denegui llicència de parcel·lació haurà d'ésser motivada.
En tot expedient de concessió de llicència de parcel·lació, hi constarà informe tècnic i jurídic.
Si el promotor és substituït en les seves obligacions per una entitat urbanística col·laboradora de compensació o de conservació, no quedarà alliberat de les seves obligacions ni es cancel·laran ni se li tornaran les garanties fins que l'entitat hagi estat inscrita al Registre d'Entitats Urbanístiques Col·laboradores i fins que aquesta hagi constituït les garanties de manera convenient.
Caldrà la constitució de la Junta de Compensació, encara que els seus objectius es limitin a l'execució de les obres d'Urbanització i de les instal·lacions i dotacions, si s'escau.
La dissolució de la Junta de Compensació no podrà acordar-se fins que aquesta no haurà suscrit amb l'Administració actuant les actes en les quals es formalitzen les cessions d'obres, instal·lacions i dotacions.
El promotor d'un Pla o Projecte d'Urbanització d'iniciativa privada quedarà deslliurat de l'obligació d'execució, per la comprovació, en l'acta de lliurament, del que correspongui a l'entitat local atorgant.
Igualment, les garanties constituïdes pel promotor es cancel·laran o es tornaran quan en l'expedient s'acrediti el lliurament de tots els terrenys que siguin de cessió, de les obres d'urbanització i de les instal·lacions i les dotacions l'execució de les quals estigués prevista en el Pla i en el Projecte d'Urbanització.
- En aplicació del que estableix l'article 5.4 de la Llei sobre Protecció de la Legalitat Urbanística, les relacions amb l'Ajuntament o bé amb l'Administració actuant han d'ésser mantingudes només pel President o per la representació legal de la junta de compensació o de l'únic propietari dels terrenys, sens perjudici, en el primer cas, de la facultat de l'Ajuntament o de l'Administració actuant d'exigir als propietaris, per la via de constrenyiment, el compliment dels seus deures, d'acord amb l'article 223.3 de la Llei del Sòl.
Per portar a terme la urbanització de cada polígon o unitat d'actuació caldrà que es constitueixi la Junta de Compensació, llevat que tots els terrenys pertanyin a un sol propietari i aquesta situació es mantingui mentre durin les obres d'urbanització.
No obstant això, si el propietari i el promotor fossin persones diferents, serà obligatòria la constitució de la Junta, a la qual s'haurà d'incorporar el promotor com a empresa urbanitzadora.
No podrà iniciar-se cap obra d'urbanització ni podran alienar-se parcel·les sense que s'hagi complert el que disposa el paràgraf anterior.
A tal efecte, per atorgar la llicència de parcel·lació caldrà comprovar el compliment d'aquest requisit.
- No podran atorgar-se llicències d'edificació, dins de l'àmbit territorial dels Plans Parcials als quals es refereix aquest capítol, d'acord amb el que disposen els articles 41 i 42.2 del Reglament de Gestió Urbanística, fins que no hagi estat constituïda la garantia a la qual es refereix l'article 6.2 de la Llei 9/81, de 18 de novembre, sobre Protecció de la Legalitat Urbanística i publicat l'acord d'aprovació definitiva del Projecte d'Urbanització; serà aplicable, si s'escau, el que estableix l'article 10.4 d'aquest Reglament.
Per a l'execució de la garantia, sigui o no hipotecària, serà requisit previ la liquidació de l'obligació garantida, que s'efectuarà en l'expedient per acordar l'execució subsidiària.
En el supòsit a què fa referència l'article 8.6 d'aquest Reglament, cas que la garantia hagués estat prestada mitjançant aval, l'entitat bancària o l'avalista particular seran considerats com a interessats, als efectes previstos a l'article 91.1 de la Llei de Procediment Administratiu, i seran notificats de totes les actuacions des de la decisió de l'ordre d'execució a la qual es refereix aquest article.
En aquests supòsits, l'acord de realització de les garanties serà notificat a la persona o entitat avalista amb el requeriment que en el termini dels quinze dies següents ingressin a la Dipositària de Fons de l'Ajuntament, en efectiu metàl·lic, l'import del principal garantit.
L'incompliment d'aquest requeriment donarà lloc al lliurament de certificació de descobert, per part de l'Alcaldia, als efectes d'iniciar tot seguit la via de constrenyiment.
Si la garantia estigués constituïda per hipoteca sobre una o diverses finques, s'aplicarà el que disposa la legislació hipotecària a efectes de cancel·lació parcial.
La hipoteca podrà executar-se per qualsevol dels procediments admesos en Dret, especialment el Judicial Sumari regulat en els articles 129 i següents de la Llei Hipotecària.
Les multes que s'imposin en matèria d'inexecució d'obres d'urbanització i les indemnitzacions que correspongui de satisfer s'efectuaran a costa de la fiança.
El promotor estàra obligat a reposar la fiança.
Quan la fiança no sigui suficient per satisfer les responsabilitats a què es refereix el paràgraf anterior, l'Administració procedirà a cobrar la diferència, mitjançant l'execució sobre el patrimoni del promotor.
Quan per variació de preus o modificació del projecte d'urbanització s'augmenti el pressupost de les obres d'urbanització, caldrà complementar la garantia inicialment constituïda.
L'Administració actuant, d'ofici o a instància de part interessada, dintre del primer trimestre natural de cada any, tramitarà els expedients precisos per determinar l'actualització dels pressupostos dels Projectes d'urbanització, per variació dels preus que s'hi consignin, previ informe dels serveis tècnics municipals o dels de la Generalitat, en el cas de corporacions locals mancades de mitjans tècnics i de gestió adequats, que sol·licitin la seva cooperació.
No es podrà procedir a la revisió dels pressupostos dels Projectes d'Urbanització fins que hagi transcorregut el primer any natural següent a la seva aprovació definitiva.
A aquests efectes, en els Projectes d'Urbanització haurà de proposar-s'hi una o més de les fòrmules-tipus a les quals es refereixen el Decret-llei 2/1964, de 4 de febrer i el Decret 461/1971, d'11 de març, i Disposicions Complementàries.
Una vegada determinat l'augment del pressupost de les susdites obres d'urbanització es notificarà al responsable l'execució de les obres d'urbanització, amb el requeriment que es complementi la garantia inicialment constituïda, en el termini d'un mes comptat des de l'endemà de la notificació.
- Als efectes del que preveu l'article precedent, en el document on es formalitzi la garantia, caldrà fer constar el consentiment prestat pel fiador o avalista a l'extensió de la responsabilitat davant l'Administració en els mateixos termes que si la garantia fos constituïda pel mateix promotor, sense menyscapte de les responsabilitats que l'afecten segons la legislació urbanística i sense que pugui utilitzar el benefici d'excussió a què es refereixin l'article 1830 i els concordants del Codi Civil.
- Les garanties prestades per persones o entitats diferents del promotor de la urbanització són subjectes en tots els casos a les mateixes responsabilitats que si fossin constituïdes pel mateix promotor.
En aquest supòsit, fins i tot quan la garantia es faci mitjançant aval, no es podrà utilitzar el benefici d'excussió a què es refereixen l'article 1830 i els concordants del Codi Civil.
L'aval a què fa referència l'apartat d) del número 1 de l'article 7 de la Llei, serà atorgat per un Banc oficial o privat, inscrit al Registre General de Bancs i Banquers, o per una Caixa d'estalvis pertanyent a les Caixes Confederades, o per una entitat d'assegurances.
Les comissions, interessos i altres despeses que es produeixin amb motiu de l'expedició de l'aval seran a compte del promotor avalat.
La garantia a la qual es refereix l'article 6.2 de la Llei sobre la Protecció de la Legalitat Urbanística podrà constituir-se a elecció del promotor:
b) mitjançant hipoteca dels terrenys susceptibles d'edificació privada i compresos en el sector que es pretén urbanitzar, a excepció del sòl objecte de cessió del 10% de l'aprofitament mitjà.
Aquesta hipoteca es postposarà automàticament a qualsevulla altra que es constitueixi amb la finalitat de garantir crèdits destinats a finançar les obres d'urbanització; a tal efecte, en el títol en què es constitueixin, es tindrà en compte el que estableix la legislació hipotecària en matèria de postposició.
La hipoteca que es constituexi en qualsevulla de les modalitats a les quals es refereixi aquest Reglament tindrà el caràcter d'hipoteca de màxim.
c) En títols del deute públic de l'Estat o de la Generalitat, o de qualsevol ens local, en el territori dels quals es porti a terme l'actuació urbanística particular;
d) mitjançant aval, d'acord amb el que estableix l'article següent, o bé
e) mitjançant hipoteca de terrenys dins del mateix terme municipal susceptibles d'edificació privada situats fora del sector objecte d'urbanització, d'un valor suficient per cobrir l'import de la garantia.
Quan la garantia es constitueixi en títol del Deute o mitjançant aval, hauran de dipositar-se tant l'un com l'altre, a la Dipositaria de Fons de la corresponent entitat pública, on quedaran en custòdia, a disposició de l'Alcalde o de l'autoritat competent.
Totes les variacions que experimentin les garanties per raó d'amortització de valors, de la seva substitució o de la dels avals, ampliació del seu import, o per qualsevol altra causa, seran formalitzades en documents administratius i s'incorporaran a l'expedient d'urbanització d'iniciativa particular.
La suspensió dels efectes del Pla pot ser total o bé parcial, sense dret a indemnització.
Els efectes de la suspensió es perllongaran fins a la primera revisió del Programa d'Actuació, tractant-se de municipi amb Pla General d'Ordenació o bé fins a la revisió de les Normes Subsidiàries de Planejament, si s'escau.
Durant el període de revisió s'haurà de decidir la classificació de l'àmbit territorial afectat per la suspensió i el seu aprofitament urbanístic sense dret a indemnització.
Abans de la revisió podran alçar-se els efectes de la suspensió, a instància de part, si hom afiança el compliment de les obligacions contretes mitjançant l'establiment de garanties de fins i tot el cent per cent de l'avaluació econòmica del Projecte d'Urbanització.
Cas de decidir-se la suspensió, i com a conseqüència de l'expedient previst a l'article precedent, l'Administració actuant aprovarà inicialment la mesura, amb el tràmit d'informació pública previst a l'article 128 del Reglament de Planejament; la decisió definitiva correspondrà a l'òrgan que hagués atorgat l'aprovació definitiva del Pla Parcial del qual es tracti.
- A més a més dels documents als quals es refereixen els articles 57 al 63 del Reglament de Planejament, els Plans Parcials que tinguin per objecte urbanitzacions d'iniciativa particular hauran d'incloure un annex a la Memòria del Pla, comprensiu dels següents extrems:
a) Justificació de la necessitat o conveniència de la urbanització.
b) Llista de propietaris afectats, amb llur nom, cognoms i adreces.
c) Assenyalament del sistema de compensació i justificació de la potencial suficiència, tècnica i financera, del promotor en relació amb l'avaluació econòmica de l'execució de les obres d'urbanització i de la implantació de serveis.
d) Determinació del promotor si aquest fos persona deslligada de la titularitat dominical dels terrenys compresos en l'àmbit del Pla Parcial, amb el seu nom, cognoms i adreça.
e) Compromisos que s'haguessin d'establir entre el promotor i l'Ajuntament, per una banda, i entre el primer i els futurs propietaris pel que fa a:
Terminis d'execució de les obres d'urbanització i, si s'escau, d'implantació dels serveis.
Construcció, si s'escau, d'edificis destinats a dotacions comunitàries de la urbanització, no incloses entre les obligacions generals imposades per la Llei.
Termini de conservació, si s'escau, de les obres d'Urbanització, explicitant l'obligació de constituir la corresponent Entitat Urbanística, si anés a càrrec dels futurs propietaris.
Formes de constitució de la garantia.
Compromís de complementar la garantia, si s'escau, una vegada aprovat definitivament el Projecte d'Urbanització i en els supòsits previstos per l'article 7.5 de la Llei de Protecció de la Legalitat Urbanística.
Compromís de no procedir a la parcel·lació urbanística, ni mitjançant un document privat ni mitjançant un document públic, translatiu del domini, en l'àmbit del Pla Parcial, fins que no s'haurà obtingut la llicència de parcel·lació.
Compromís que una vegada obtinguda la llicència de parcel·lació, tant en els documents públics com en els privats, translatius del domini de les parcel·les resultants, es farà constar l'existència de la Junta de Compensació, o conservació, quan s'escaigui, i l'adhesió de l'adquiridor als seus estatuts.
Compromís de constituir la Junta de Compensació, llevat que tots els terrenys pertanyin a un sol propietari, aquesta situació es mantingui mentre durin les obres d'urbanització i aquest únic propietari sigui el promotor.
Compromís de no alienar parcel·les i de no iniciar cap obra d'urbanització sense que s'hagi complert el que disposa el paràgraf anterior, si s'escau.
Compromís de no iniciar cap obra d'urbanització en el sector objecte d'actuació sense haver-se constituït la garantia prevista a l'article 6.2 de la Llei.
Als efectes de la normativa urbanística vigent s'entén per promotor la persona privada que formula el Pla i l'aixeca a l'Administració urbanística actuant, demanant la seva tramitació reglamentària.
Cas de que el titular dominical del sòl, que accepti l'actuació urbanística, no coincideixi amb l'agent, gestor o impulsor del Pla, ambdós es consideraran promotors i ambdós hauran de signar la sol·licitud de tramitació davant l'Administració actuant i l'annex al qual es refereix l'article següent.
El promotor, així entès, és el responsable, davant l'Administració actuant i davant els futurs adquirents de terrenys en l'àmbit de l'actuació del compliment dels compromisos contrets en la documentació del Pla Parcial i de l'obligació de fer les cessions i d'executar les obres d'urbanització i d'implantació dels serveis i, fins i tot, si s'escau, de llur conservació, mentre no es produeixi la subrogació per part d'una altra persona o entitat, d'acord amb les previsions d'aquest reglament i això sense perjudici que puguin ser persones diferents les que garanteixin el compliment dels compromisos i de les obligacions i les que executin efectivament les obres d'urbanització.